Document ID: /roh_data/filtered/Bilingualer_Corpus_interleaved-it-rm.jsonl.gz/317

This is a text translated from Italian to Rumantsch Grischun.
Il Grigioni respinge con risolutezza il disegno per una legge sugli impianti di accumulazione

Il disegno per una legge sugli impianti di accumulazione viene decisamente respinto dai Cantoni di montagna interessati e quindi anche dal Grigioni. La Confederazione intende intensificare risolutamente la responsabilità dei gestori d'impianti di accumulazione.

Già a fine febbraio i Cantoni di montagna si sono espressi collettivamente in merito al disegno per una legge sugli impianti di accumulazione respingendo il progetto. Adesso il Cantone dei Grigioni ripete, e richiama nuovamente ed insistentemente alla mente, le obiezioni sollevate contro la prevista legge federale. I Governi di sette Cantoni alpini (GR, VS, UR, TI, GL, OW e NW) formano la Conferenza dei Governi dei Cantoni di montagna (CGCM). Le imprese delle centrali elettriche sono particolarmente colpite nelle loro regioni dal disegno di legge sugli impianti di accumulazione poiché la maggior parte di questi impianti si trovano, per natura, nei Cantoni di montagna. Dal profilo complessivo, il disegno non ha ripercussioni sulla sicurezza degli impianti. Si tratta piuttosto di un onere supplementare per le centrali idroelettriche non sostenibile nel contesto della liberalizzazione del mercato dell'energia. La Confederazione intende creare un'altra volta nuove disposizioni per fare indirettamente ricadere le conseguenze finanziarie sui Cantoni delle regioni periferiche.

Per quanto concerne il disegno si tratta in prima linea di un progetto legato alle questioni del diritto sulla responsabilità e assicurativo. Esso parte da un potenziale di danno in caso di rottura completa dell'argine di bacini pieni. Una regolamentazione sulla responsabilità dovrebbe però partire da un potenziale di danno realistico e non da una qualsivoglia ipotesi. In realtà la sicurezza degli impianti svizzeri di accumulazione è ritenuta a livello mondiale molto alta ed esemplare. Questa circostanza è confermata dal fatto che gli impianti sono in funzione da ormai 100 anni e ciò praticamente senza guasti. Gli unici due maggiori guasti riportati a Zeuzier (VS) e Albigna (GR) hanno dimostrato in modo esemplare che la sorveglianza degli impianti di accumulazione più grandi funziona nel migliore dei modi. Al posto di volere adesso aumentare i premi dell'assicurazione, tali somme andrebbero impiegate ragionevolmente per una maggiore sorveglianza anche degli sbarramenti di dimensioni più esigue.

Conformemente agli altri Cantoni di montagna il Governo grigione respinge il disegno per una legge sugli impianti di accumulazione e chiede di sospendere il progetto non essendo impellente né dal profilo oggettivo né da quello temporale. Si dovrà piuttosto attendere finché risulteranno chiare le ripercussioni della liberalizzazione del mercato dell'energia elettrica e finché la revisione e l'unificazione del diritto sulla responsabilità civile abbiano assunto dei profili chiari. La sicurezza è garantita, la sorveglianza dei grandi impianti di accumulazione funziona nel migliore dei modi e nei più importanti "Cantoni-camere di carico" Grigioni e Vallese esiste già un obbligo assicurativo. In linea di massima la necessità oggettiva del progetto non è contestata. Deve però essere rielaborata dal profilo contenutistico. La responsabilità dei gestori di centrali elettriche causata da eventi naturali eccezionali, bellici o da grave colpa di terzi è respinta.

Nuove regioni di orario dei trasporti pubblici

Il Governo avvia la procedura di consultazione concernente la revisione parziale delle disposizioni d'esecuzione del Governo della legge sui trasporti pubblici. Il termine scade a fine giugno 2000. La revisione persegue lo scopo di suddividere a nuovo le regioni di orario dell'agglomerazione di Coira e delle regioni Heinzenberg-Domleschg, Reno posteriore e Centro dei Grigioni:

- l'attuale Regione di orario 1 (Città di Coira, Comuni di Domat/Ems, Felsberg, Tamins, Haldenstein, Trimmis e Says) e l'attuale Regione di orario 3 (Signoria e Circondario Fünf Dörfer senza Haldenstein, Trimmis e Says) vanno delimitate a nuovo. Regione 1: Città di Coira, Circondari Fünf Dörfer e Maienfeld, Regione 4: Città di Coira, Circondario Rhäzüns, Comuni di Felsberg e Tamins.

- L'attuale Regione di orario 6 (Heinzenberg-Domleschg, Hinterrhein e Centro dei Grigioni) va suddivisa a nuovo in una Regione 5: Heinzenberg-Domleschg e Hinterrhein e in una Regione 7: Centro dei Grigioni.

Anche le bambine e i bambini di quattro anni devono poter frequentare la scuola dell'infanzia

Finora i bambini di quattro anni potevano frequentare la scuola dell'infanzia unicamente se nel loro comune di residenza tale possibilità esisteva già prima del 1992. In futuro tutti i comuni potranno offrire una tale frequenza.

La legge sulle scuole dell'infanzia in vigore dal 1992 obbliga i comuni di residenza ad offrire a ogni bambino la frequenza della scuola dell'infanzia durante almeno un anno. Il Cantone sovvenziona al massimo due anni. Nella maggior parte dei comuni i bambini seguono la scuola dell'infanzia per due anni. Soprattutto nel Grigionitaliano era ed è tuttora diffusa un'altra pratica prescolare, secondo la quale i bambini frequentano la scuola dell'infanzia durante tre anni. Affinché i comuni in cui vige questo modello triennale possano continuare ad attenersi a questa pratica, è stata loro accordata una regolamentazione speciale nell'ordinanza concernente l'accoglienza di bambini di quattro anni nelle scuole dell'infanzia.

Nel frattempo anche nell'area di lingua romancia e tedesca del Cantone è sensibilmente cresciuto il bisogno di tre anni di scuola dell'infanzia. Nei piccoli comuni si possono così mantenere le scuole dell'infanzia nel paese e gestire gruppi pedagogicamente appropriati. Sulla scorta di questa situazione, a partire dal prossimo anno scolastico sarà possibile introdurre in tutti i comuni una scuola dell'infanzia della durata di tre anni. La rispettiva ordinanza verrà debitamente adeguata. Poiché il Cantone ritiene sufficienti due anni di asilo prima dell'accesso alla scuola non sovvenzionerà periodi più lunghi. Con la revisione parziale viene pertanto ampliato il margine di manovra dei comuni. Per il Cantone non ne conseguiranno costi supplementari.

Aiuti umanitari

Vengono devoluti degli aiuti finanziari umanitari per un totale di 22'000 franchi a:

- Croce Rossa Svizzera a favore di "Aiuto alla popolazione dell'Africa australe"

- Amici svizzeri dei Villaggi di bambini SOS a favore del progetto "edificazione del Villaggio di bambini a Monaragala, Sri Lanka",

- Helvetas a favore del progetto "Postcosecha, prevenzione delle perdite della seconda raccolta nel Paraguay" e

- Servizio Svizzeri all'estero del Dipartimento federale degli affari esteri a favore delle "Sovvenzioni 1999/2000 alle società ausiliari svizzere all'estero".

Dai Comuni

Il Comune di Poschiavo può gestire durante tre anni una classe di opzione professionale (decimo anno scolastico) a titolo di prova.

Le costituzioni comunali di Pagig, Riein e Medel/Lucmagn vengono approvate.

La revisione parziale della pianificazione locale di Rueun è approvata, quella di Ruschein è approvata in parte.

Per diversi progetti di costruzioni stradali nel Cantone vengono stanziati crediti per un importo totale di circa quattro mio. di franchi (lavori di pavimentazione nella Viamala, sul tratto Soazza-San Bernardino e tra Fideris Au e Küblis, correzione della strada del Bernina Resgia-Montebello, acquisto terreni per la correzione della strada dello Julier in zona Crap Ses e nuova pista ciclabile Campagnastrasse a Bonaduz).

Affari del personale

René Simeon, nato nel 1964, di Bonaduz, domiciliato a Coira, diventa capo medico presso il Frauenspital Fontana a Coira.

Cancelleria di Stato dei Grigioni

Organo: Governo

Fonte: it Cancelleria di Stato dei Grigioni

Data: 16.03.2000

Il Grischun refusa il sboz per ina lescha federala davart implants da fermada

Il sboz per ina lescha federala davart implants da fermada vegn refusà energicamain dals chantuns alpins pertutgads ed uschia er dal Grischun. La confederaziun vul augmentar marcantamain la responsabladad dals possessurs d'implants da fermada.

Ils chantuns alpins èn s'exprimids communablamain gia la fin da favrer davart il sboz per ina lescha davart implants da fermada ed han scarplinà zunt fitg il project. Uss turna il Grischun a rebatter e fa anc ina giada endament cun tutta forza las objecziuns cunter la nova lescha federala planisada. Las regenzas da set chantuns alpins (GR, VS, UR, TI, GL, OW e NW) furman la conferenza da las regenzas dals chantuns alpins (CRCA). Dal sboz per ina lescha davart implants da fermada vegn pertutgada spezialmain ferm la societad d'ovras electricas da lur territori, perquai che la gronda part da las ovras electricas sa chatta natiralmain en ils chantuns alpins.

Tut en tut na mida il sboz nagut vi da la segirezza dals implants. I sa tracta plitost d'ina grevezza finanziala supplementara per las societads d'ovras electricas. Questa grevezza n'è betg supportabla en il context da la liberalisaziun dal martgà d'electricitad. La confederaziun vul puspè ina giada crear novas disposiziuns e surdar las consequenzas finanzialas da quellas indirectamain als chantuns en las regiuns periferas.

Il sboz è en emprima lingia in project davart il dretg da responsabladad e d'assicuranza. El parta d'in potenzial da donn en cas d'ina ruttadira totala dal mir da fermada da lais artifizials emplenids. Ina regulaziun da responsabladad duess dentant partir dal potenzial realistic da donn e betg da tschertas supposiziuns ipoteticas. La realitad è quella che la segirezza dals implants svizzers da fermada vegn valitada sco fitg auta ed exemplara per l'entir mund. Quest fatg vegn cumprovà da la realitad, ch'ils implants vegnan duvrads uss durant pressapauc 100 onns quasi senza disturbis. Ils dus sulets disturbis ch'èn succedids en il passà a Zeuzier (VS) ed Albigna (GR) han mussà a moda exemplara che la surveglianza dals implants da fermada pli gronds funcziuna fitg bain. Enstagl da vulair augmentar uss las premias d'assicuranza duessan ils daners vegnir impundids meglier per pudair survegliar pli ferm er las ovras da fermada pli pitschnas.

Ensemen cun ils auters chantuns alpins refusa la regenza grischuna il sboz per ina lescha federala davart implants da fermada e propona da remetter il project, perquai ch'el n'è betg urgent ni materialmain, ni temporalmain. Ella manegia ch'i saja plitost da spetgar fin che las consequenzas da la liberalisaziun dal martgà d'electricitad èn cleras e fin che la revisiun da l'unificaziun dal dretg da responsabladad ha obtegnì conturas pli cleras. La segirezza è garantida, la surveglianza dals implants gronds da fermada funcziuna fitg bain ed en ils chantuns Grischun e Vallais che cuntegnan las "chombras d'aua" las pli impurtantas exista gia oz ina obligaziun d'assicuranza. La necessitad materiala dal project na vegn dentant da princip betg snegada. Ma ella sto vegnir elavurada concernent il cuntegn. La responsabladad dals possessurs da las ovras idraulicas per donns che vegnan chaschunads tras eveniments extraordinaris da la natira, guerrescs u tras greva culpa da terzas persunas vegn refusada.

Novas regiuns d'urari per il traffic public

La regenza iniziescha la consultaziun davart ina revisiun parziala da las disposiziuns executivas da la regenza tar la lescha davart il traffic public. Il termin scroda la fin da zercladur 2000. La revisiun ha l'intent da repartir da nov las regiuns d'urari da l'agglomeraziun da Cuira e da las regiuns Mantogna-Tumleastga, Valragn e Grischun central:

- La regiun d'urari 1 actuala (citad da Cuira, vischnancas Domat, Favugn, Tumein, Haldenstein, Trimmis e da Says) e la regiun d'urari 3 actuala (Signuradi e circul dals Tschintg Vitgs senza Haldenstein, Trimmis e Says) duain vegnir cunfinadas da nov. Regiun 1: citad da Cuira, circuls Tschintg Vitgs e Maiavilla, regiun 4: citad da Cuira, circul da Razén, vischnancas da Favugn e Tumein.

- La regiun d'urari 6 actuala (Mantogna-Tumleastga, Valragn e Grischun central) duai vegnir separada da nov en ina regiun 5: Mantogna-Tumleastga e Valragn ed en ina regiun 7: Grischun central.

Er uffants da quatter onns duain pudair ir a scolina

Uffants da quatter onns pudevan ir fin uss be alur a scolina, sche questa pussaivladad existiva en lur vischnanca da domicil gia avant l'onn 1992. Uss duain tut las vischnancas pudair crear purschidas correspundentas.

La lescha da scolina valaivla dapi l'onn 1992 oblighescha las vischnancas da domicil da pussibilitar a mintga uffant da pudair frequentar almain durant in onn la scolina. Il chantun subvenziunescha maximalmain dus onns. En la gronda part da las vischnancas frequentan ils uffants durant dus onns la scolina. Surtut en il Grischun dal sid era ed è derasada in'autra assistenza prescolara dals uffants, en la quala ils uffants van durant trais onns a scolina. Per che las vischnancas cun in model da trais onns possian cuntinuar cun quel, è quai vegnì permess ad ellas en l'ordinaziun concernent l'admissiun d'uffants da quatter onns en scolina.

En il fratemp è il basegn per scolinas da trais onns s'augmentà cleramain er en il Grischun tudestg e rumantsch. Tras questa pussaivladad pon numnadamain vischnancas pli pitschnas mantegnair la scolina en il vitg e la manar cun ina gruppa raschunaivla dal punct da vista pedagogic. Sin fundament da quests fatgs vegni ad esser pussaivel a partir dal proxim onn da scola d'introducir la scolina da trais onns en tut las vischnancas. L'ordinaziun respectiva vegn midada correspundenta-main. Perquai ch'il chantun resguarda dus onns da scolina avant l'entschatta da la scola sco suffizients, na vegn el anc adina betg a subvenziunar periodas pli lungas. Cun la revisiun parziala vegn dentant augmentada la libertad d'agir da las vischnancas. Per il chantun na resultan nagins custs supplementars.

Agid umanitar

I vegnan concedidas contribuziuns d'agid umanitar d'in import total da 22'000 francs a:

- Crusch cotschna svizra en favur da "Agid a la populaziun dal sid da l'Africa",

- Amis svizzers dals vitgs d'uffants SOS en favur dal project "Construcziun dal vitg d'uffants SOS a Monaragala, Sri Lanka",

- Helvetas en favur dal project "Postcosecha, reducziun da perditas da la segunda racolta a Paraguay", e

- Servetsch dals Svizzers a l'exteriur dal departament federal dals affars exteriurs en favur da las "subvenziuns 1999/2000 a las societads svizras d'agid a l'exteriur".

Da las vischnancas

La vischnanca da Puschlav dastga manar ina classa da tscherna da professiun (dieschavel onn da scola) durant in'emprova che dura ad interim trais onns.

Las constituziuns communalas da Pagig, Riein e Medel/Lucmagn vegnan approvadas.

La revisiun parziala da la planisaziun locala da Rueun vegn approvada, quella da Ruschein per part.

Per differents projects da construcziun da vias en il chantun vegnan dads libers credits d'in import total da var quatter milliuns francs (lavurs da cuvrida en la Viamala, sin il traject Soazza-San Bernardino e tranter Fideris Au e Küblis, correcziun da la via dal Bernina tranter Resgia-Montebello, acquist da terren per la correcziun da la via dal Güglia en il sectur dal Crap Ses e nova via da velos Campagnastrasse a Panaduz).

Persunal

René Simeon, naschì 1964, da Panaduz, domicilià a Cuira, daventa medi superiur a l'ospital da dunnas Fontana a Cuira.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 16.03.2000